Maria Kolesnikova, liderul manifestanților din Belarus, răpită de mascați. Reacția polițiștilor.
Maria Kolesnikova ar fi fost reținută de mascații din Minsk. Martorii spun că au văzut-o luni dimineața în timp ce era băgată cu forța într-o dubiță. Polițiștii neagă că ar fi reținut-o pe Kolesnikova.
Martori din Belarus spun că au văzut cum liderul opoziției, Maria Kolesnikova, a fost băgată într-o dubiță, în Minsk, luni dimineață, relatează BBC.Polițiștii neagă că au reținut-o pe Maria Kolesnikova, însă un martor a afirmat că a văzut cum niște mascați i-au luat telefonul Mariei și au împins-o într-o dubiță, luni dimineața.Maria este una dintre cele trei femei care și-au reunit forțele pentru a-l provoca pe Lukashenko la alegerile prezidențiale din august. În plus, ea este și liderul protestatarilor care-și strigă nemulțumirile pe străzile din Belarus.